สวัสดีค่ะ ลูกของดิฉันตอนคลอดออกมา(ผ่าคลอด)บอกว่าหัวใจเต้นเร็ว อีกสักพักบอกว่าลูกของดิฉันมีความผิดปกติบนใบหน้าเวลาร้องไห้ปากจะเบี้ยวไปข้างเดียวดูดนมเองไม่ได้(ดูดขวด)เลยให้นมทางสายยาง แต่ดิฉันสงสารลูกเลยขอเอาลูกเข้าเต้าตอนนั้นได้4วัน ซึ่งน้องก้อดูดได้ เมื่อตรวจแล้วบอกว่าเส้นประสาทอักเสบ เลยส่งตัวน้องไปทำct scanสมองอีกโรงพยาบาลนึงซึ่งผลออกมาว่าสมองไม่เป็นอะไร ก็บอกว่าเดียวน้องจะหายเองภายใน6เดือน เลยนัดตรวจดูอาการอีกหนึ่งเดือน เมื่อถึงวันนัดในใบนัดไม่ได้ไปเจอคุณคนเดิม คนที่ตรวจไม่ใช่คนที่นัด แกก็ไม่ได้ตรวจอะไรนั่งไปนั่งมาบอกว่าอีก3เดือนมาใหม่ถ้าไม่หายก็คือไม่หาย อาจเป็นไปได้ว่าเด็กไม่มีเส้นประสาท คือเส้นประสาทใบหน้าน้องไม่ครบ (เลยอยากถามว่ามันเป็นไปได้มั้ยที่น้องมีเส้นประสาทไม่ครบและไม่มีทางรักษา) แต่คนที่ตรวจน้องตอนแรกบอกว่าเส้นประสาทคู่ที่7น้องอักเสบแม่ต้องทำกายภาพบำบัดให้น้องไปก่อนถ้าไม่หายก็จะมีการรักษาแบบอื่นร่วมด้วยเช่น กระตุ้นไฟฟ้าหรือฝังเข็ม แล้วแบบนี้ลูกของดิฉันจะหายมั้ย
สวัสดีค่ะ ในกรณีนี้แนะนำพบแพทย์ด้านระบบประสาทเพื่อยืนยันการวินิจฉัยก่อนค่ะว่าเป็นเส้นประสาทที่ไม่มีหรือแค่อักเสบธรรมดา ซึ่งมีความแตกต่างกันโดยการที่เส้นประสาทใบหน้าหรือเส้นประสาทสมอง คู่ที่ 7 อักเสบอาจทำให้มีอาการใบหน้าครึ่งซีกประสบภาวะกล้ามเนื้ออ่อนแรง ส่งผลให้ใบหน้าเบี้ยว หลับตาไม่ได้ หรือหลับตาไม่สนิท ปากเบี้ยวข้างหนึ่งรวมทั้งขยับใบหน้าไม่ได้ และอาจเกิดการระคายเคืองที่ตา เช่น ตาแห้ง หรือน้ำตาไหลมากขึ้น การรักษากรณีเส้นประสาทอักเสบอาจมีการให้ยาเพรดนิโซโลน ซึ่งช่วยลดการบวมอักเสบ ร่วมกับยาต้านไวรัสหากไวรัสเป็นสาเหตุของการอักเสบแต่ถ้าไม่มีเส้นประสาทไปเลย อันนี้อาจจะไม่มียารักษา คงได้แต่ทำกายภาพบำบัด หรือกระตุ้นไฟฟ้า ฝังเข็มดังกล่าวมา เพื่อช่วยให้บุตรสามารถใช้งานกล้ามเนื้อได้ใกล้เคียงปกติมากที่สุดอ่านเพิ่มเติม